Elever og lærere ved skolen var i flere år plaget av flystøy fra Oslo lufthavn, Fornebu, Norges hovedflyplass i perioden 1939–1998. 70 prosent av avgangene gikk østover retning Bygdøy, og brorparten av disse i en korridor like over skolen. Støyen, som i klasserommene ble målt til 12–15 desibel over aksepterte grenseverdier, gikk utover undervisningen og elevenes konsentrasjonsevne.